Паняцце маладосці на пачатку трэцяга тысячагоддзя пашырае свае межы. Не можа не пашыраць. Маладыя – гэта ўжо не столькі тыя, каму дваццаць, дваццаць пяць, трыццаць. Маладыя – гэта тыя, чые думкі і пачуцці знаходзяць водгук у слухачоў і чытачоў. Проста мысляць яны ў суладдзі з часам, прагрэсіўна. Мары і памкненні творцаў, калі яны маладыя па-сапраўднаму, накіраваны на развіццё чалавека і грамадства, а не на праслаўленне асабістага імя пісьмовымі сродкамі. Маладыя – гэта тыя, каму ёсць што сказаць свету.